РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/528-21

14. децембар 2021. године

Б е о г р а д

З А П И С Н И К

78. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 13. ДЕЦЕМБРА 2021. ГОДИНЕ

 Седница је почела у 14.00 часова.

 Седницом је председавала Јелена Жарић Ковачевић, председник Одбора.

 Седници су присуствовали чланови Одбора: Невена Веиновић, Миленко Јованов, Лука Кебара, Оља Петровић, Угљеша Мрдић, Вук Мирчетић, Тома Фила, Дубравка Краљ, Ђорђе Тодоровић, Илија Матејић и Балинт Пастор.

Седници Одбора присуствовали су и Војислав Вујић, заменик члана Одбора Марије Јевђић и Борисав Ковачевић, заменик члана Одбора.

 Седници нису присуствовали чланови Одбора: Виолета Оцокољић, Јован Палалић и Жељко Томић, као ни њихови заменици.

 Седници Одбора су присуствовали из Министарства финансија Драган Бабић, виши саветник у Управи за јавни дуг и из Министарства за рад, запошљавање, борачка и социјална питања Биљана Зекавица, помоћник министра и Мирко Јанић, државни секретар.

 На предлог председника, Одбор је једногласно (14 гласова за) утврдио следећи

**Д н е в н и р е д:**

 - Усвајање записника са 77. седнице Одбора

 1. Разматрање Предлога закона о правима корисника услуга привременог смештаја у социјалној заштити, који је поднела Влада (број 011-2144/21 од 26. новембра 2021. године), у начелу;

 2. Разматрање Предлога закона о задуживању Републике Србије код Banca Intesa AD Beograd за потребе финансирања Пројекта Рума - Шабац – Лозница, који је поднела Влада (број 011-2142/21 од 26. новембра 2021. године), у начелу;

3. Разматрање Предлога закона о потврђивању Споразума између Владе Републике Србије и Владе Републике Индије о давању дозвола члановима породица особља дипломатско-конзуларних представништава за бављење плаћеним делатностима, који је поднела Влада (број 011-2143/21 од 26. новембра 2021. године);

4**.** Давање мишљења Уставном суду поводом иницијативе за покретање поступка за оцену уставности одредаба члана 14. ст. 1, 3. и 5, члана 50. став 3, члана 52, члана 53. став 7, члана 143. став 4, члана 147, члана 149. став 1. тачка 27), члана 152. став 1. тачка 2а), члана 154. став 1. тач. 3) и 5) и став 2. тачка 4), члана 155. став 1. тач. 3) и 4а), чл. 155а, 156, 161, 164. и 165. Закона о Војсци Србије („Службени гласник РС”, бр. 116/07, 88/09, 101/10 – др. закон, 10/15, 88/15 – УС, 36/18 и 94/19).

Пре одлучивања о тачкама дневног реда, Одбор је једногласно (14 гласова за) усвојио записник са 77. седнице Одбора.

**Прва тачка дневног реда:** Разматрање Предлога закона о правима корисника услуга привременог смештаја у социјалној заштити, који је поднела Влада (број 011-2144/21 од 26. новембра 2021. године), у начелу

У дискусији су учествовали Вук Мирчетић и Тома Фила.

Одбор је размотрио Предлог закона о правима корисника услуга привременог смештаја у социјалној заштити, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (14 гласова за).

За известиоца Одбора на седници Народне скупштине одређен је председник Одбора.

**Друга тачка дневног реда**: Разматрање Предлога закона о задуживању Републике Србије код Banca Intesa AD Beograd за потребе финансирања Пројекта Рума - Шабац – Лозница, који је поднела Влада (број 011-2142/21 од 26. новембра 2021. године), у начелу

Одбор је размотрио Предлог закона о задуживању Републике Србије код Banca Intesa AD Beograd за потребе финансирања Пројекта Рума - Шабац – Лозница, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (14 гласова за).

За известиоца Одбора на седници Народне скупштине одређен је председник Одбора.

**Трећа тачка дневног реда**: Разматрање Предлога закона о потврђивању Споразума између Владе Републике Србије и Владе Републике Индије о давању дозвола члановима породица особља дипломатско-конзуларних представништава за бављење плаћеним делатностима, који је поднела Влада (број 011-2143/21 од 26. новембра 2021. године)

Одбор је размотрио Предлог закона о потврђивању Споразума између Владе Републике Србије и Владе Републике Индије о давању дозвола члановима породица особља дипломатско-конзуларних представништава за бављење плаћеним делатностима, који је поднела Влада и сматра да је Предлог закона у складу са Уставом и правним системом Републике Србије.

Одбор је одлуку донео једногласно (14 гласова за).

За известиоца Одбора на седници Народне скупштине одређен је председник Одбора.

**Четврта тачка дневног реда**: Давање мишљења Уставном суду поводом иницијативе за покретање поступка за оцену уставности одредаба члана 14. ст. 1, 3. и 5, члана 50. став 3, члана 52, члана 53. став 7, члана 143. став 4, члана 147, члана 149. став 1. тачка 27), члана 152. став 1. тачка 2а), члана 154. став 1. тач. 3) и 5) и став 2. тачка 4), члана 155. став 1. тач. 3) и 4а), чл. 155а, 156, 161, 164. и 165. Закона о Војсци Србије („Службени гласник РС”, бр. 116/07, 88/09, 101/10 – др. закон, 10/15, 88/15 – УС, 36/18 и 94/19)

 Дописом од 26. новембра ове године, Влада је упутила Народној скупштини Мишљење поводом покренутог поступка за оцену уставности и законитости одредаба члана 14. ст. 1, 3. и 5, члана 50. став 3, члана 52, члана 53. став 7, члана 143. став 4, члана 147, члана 149. став 1. тачка 27), члана 152. став 1. тачка 2а), члана 154. став 1. тач. 3) и 5) и став 2. тачка 4), члана 155. став 1. тач. 3) и 4а), чл. 155а, 156, 161, 164. и 165. Закона о Војсци Србије („Службени гласник РС”, бр. 116/07, 88/09, 101/10 – др. закон, 10/15, 88/15 – УС, 36/18 и 94/19).

 Одбор је једногласно (14 гласова за) одлучио да достави Уставном суду одговор као у предложеном тексту.

 Седница је завршена у 14,15 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић Јелена Жарић Ковачевић